Kõigepealt seda, et kui selles nõukogus on 9 liiget ja neist 7 liiget on otseselt poliitilist vastutust kandvad inimesed ja 2 liiget on sellised, kes otsest vastutust ei kanna, siis need kaks on seal siiski  sellepärast, et nende osalemine selle nõukogu töös oleks ilmselt mõistlik, võib-olla isegi hädatarvilik. Kui me vaatame neid teisi variante, kas või seda alternatiivi, siis seal on see suhe ju pööratud hoopis pea peale. Mis aga puutub nüüd sellesse vastutusse, siis kui leitakse, et valitsus vastutab ühtede asjade eest ja Riigikogu vastutab teiste asjade eest ja mingit niisugust komisjoni ei ole vaja, siis võib-olla töötatakse välja selline mehhanism, et näiteks raadio ja televisiooni peadirektorid nimetab ametisse  Riigikogu, valitsus annab litsentse. Siis tuleb selline initsiatiiv esitada ja seda arutada.